Kerim Kerimov

Kerim Alijevitš Kerimov (, ; 14. marraskuuta 1917 – 29. maaliskuuta 2003) oli azeritaustainen neuvostoliittolainen raketti-insinööri ja eräs Neuvostoliiton avaruusteollisuuden ja avaruusohjelman perustajista.http://www.britannica.com/EBchecked/topic/914879/Kerim-Kerimov http://archive.is/20081217031520/findarticles.com/p/articles/mi_qn4158/is_20030407/ai_n12692130 Obituary: Lt-Gen Kerim Kerimovhttp://www.azer.com/aiweb/categories/magazine/33_folder/33_articles/33_sovietaero.html

 Nuoruus 
Kerim Kerimov syntyi 14. marraskuuta 1917 insinööriperheeseen Bakussa, lyhytikäisessä Azerbaidžanin demokraattisessa tasavallassa. Hän valmistui insinööriksi Azerbaidžanin teollisesta instituutista vuonna 1942. Hän jatkoi opintojaan Dzeržinskin tykistöakatemiassa, jossa hän erikoistui rakettien kehittämiseen, muun muassa Katjuša-rakettien.

 Ura 
Kerim Kerimov alkoi työskennellä pitkän kantaman ja sitten mannertenvälisten ohjusten kehittelyssä. Vuonna 1946 hän tutki itäisessä Saksassa ja Puolassa kukistetun natsi-Saksan V-2-ohjusten tutkimusfasiliteetteja. Vuonna 1960 hän oli noussut ohjusten pääosaston kolmannen direktoraatin johtajaksi (GURVO) Neuvostoliiton puolustusministeriössä. Tämä direktoraatti valvoi ohjusten koelaukaisuja. Vuonna 1964 hän nousi uuden Avaruusjoukkojen keskusdirektoraatin (TsUKOS) johtoon. Kun Sergei Koroljov kuoli vuonna 1966, Kerimov nousi miehitettyjen lentojen valtionkomission puheenjohtajaksi vuoteen 1991 asti. Tässä roolissa hän valvoi myös planeettaluotainten kehitystä. 

Kerimov johti vuodet 1965–1974 Koneenrakennuksen ministeriön pääosastoa, joka valvoi rakettien tuotantoa.

 Vanhuus 
Vuonna 1991 hän siirtyi eläkkeelle, mutta toimi Venäjän avaruusjärjestön neuvonantajana. Hänen kirjansa (englanniksi The Way to Space) kertoo Neuvostoliiton avaruustoiminnan historian. 

Kerimov sai urallaan Sosialistisen työn sankarin, Stalinin ja Leninin mitalit. Hänen sotilasarvonsa oli kenraaliluutnantti. Hän kuoli Moskovassa 85-vuotiaana 29. maaliskuuta 2003.

 Lähteet 

 Aiheesta muualla 
 The Independent. Obituary: Lt-Gen Kerim Kerimov.
 Interview with Kerim Kerimov in Azerbaijan International magazine
 Biography of Kerim Kerimov (In Russian)
 Encyclopædia Britannica. Kerim Kerimov, or Kerim Aliyevich Kerimov (Azerbaijani scientist)

Luokka:Neuvostoliittolaiset raketti-insinöörit
Luokka:Neuvostoliittolaiset tieteilijät
Luokka:Azerbaidžanilaiset insinöörit
Luokka:Azerbaidžanilaiset tieteilijät
Luokka:Sosialistisen työn sankarit
Luokka:Vuonna 1917 syntyneet
Luokka:Vuonna 2003 kuolleet